**Simon Åkerström** (s. 10. heinäkuuta 1995 Boden, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue Tingsryds AIF:ssä.

Ura
---

Åkerström on Luleå HF:n kasvatti. Hän pelasi juniorina sittemmin luulajalaisen Brooklyn Tigersin junioreissa. Hän oli kaudella 2011–2012 seuran J18-junioreiden paras syöttäjä 13 syöttöpisteellään. Kaudella 2012–2013 Åkerström oli joukkueen paras pistemies ja syöttäjä tehoilla 11+17=28. Kaudeksi 2013–2014 hän siirtyi Luleå HF:n J20-junioreihin. Kaudeksi 2014–2015 Åkerström siirtyi Ruotsin kolmanneksi korkeimmalle sarjatasolle Hockeyettan-joukkue Piteå HC:hen. Hänen ensimmäinen kautensa miesten peleissä toi 35 runkosarjaottelussa tehot 6+21=27 ja kuudessa nousukarsintasarjan ottelussa yhden syöttöpisteen.

Kaudeksi 2015–2016 Åkerström siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue HC Vita Hästeniin. Hänen tulokaskautensa toi siellä 39 runkosarjaottelussa tehot 2+6=8. Kaudeksi 2016–2017 Åkerström siirtyi jatkamaan Allsvenskan-pelejään kaksivuotisella sopimuksella IF Björklövenin riveihin. Kaudella 2017–2018 hän sijoittui tehoilla 5+21=26 koko sarjan puolustajien pistepörssissä seitsemänneksi.

Åkerström siirtyi kaudeksi 2019–2020 1+1-vuotisella sopimuksella SM-liigajoukkue Porin Ässiin. Hän teki miesten pääsarjadebyyttinsä runkosarjan avauskierroksella 13. syyskuuta 2019 paikallisvastustaja Rauman Lukkoa vastaan. Åkerström merkittiin Ässien kolmospuolustajapariin Aleksi Varttisen viereen. Hän sai ottelussa jääaikaa 17.38 minuuttia. Åkerström sai ottelussa myös syöttöpisteen Peter Tiivolan tekemään 2–1-voittomaaliin. Kaikkiaan hän teki ensimmäisen pääsarjakautensa aikana 28 runkosarjaottelussa kolme syöttöpistettä. Siirtotakarajalla, helmikuussa 2020 Åkerströmin sopimus Ässien kanssa kuitenkin purettiin yhteisymmärryksessä. Hän palasi kotimaahansa ja siirtyi kevääseen 2021 asti ulottuvalla sopimuksella Allsvenskan-joukkue Västerås IK:hon.

Kaudeksi 2021–2022 Åkerström siirtyi jatkamaan Allsvenskan-pelejään vuoden mittaisella sopimuksella Tingsryds AIF:ään.

Muuta
-----

Åkerströmin isä Roger pelasi omalla urallaan puolustajana pudotuspelit mukaan lukien yli 900 Elitserien-ottelua. Hän toimi Luleå HF:n kapteenina vuodet 1998–2005. Seura on jäädyttänyt Roger Åkerströmin pelinumeron 28. Hän kuului myös Ruotsin vuoden 1993 MM-hopeaa voittaneeseen joukkueeseen. Rogerilla oli myös Vancouver Canucksin NHL-varaus vuodelta 1988, mutta hän ei kuitenkaan koskaan pelannut Pohjois-Amerikassa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Luleå HF | SuperElit | 44 | 3 | 6 | 9 | 8 | – | – | – | – | – |
| 2014–2015 | Luleå HF | SuperElit | 34 | 6 | 12 | 18 | 10 | 3 | 0 | 1 | 1 | 0 |
| 2015–2016 | Piteå HC | Ruotsi I | 35 | 6 | 21 | 27 | 12 | – | – | – | – | – |
| 2016–2017 | HC Vita Hästen | Allsvenskan | 39 | 2 | 6 | 8 | 10 | – | – | – | – | – |
| 2017–2018 | IF Björklöven | Allsvenskan | 52 | 4 | 9 | 13 | 14 | – | – | – | – | – |
| 2018–2019 | IF Björklöven | Allsvenskan | 50 | 5 | 21 | 26 | 16 | – | – | – | – | – |
| 2019–2020 | Ässät | SM-liiga | 28 | 0 | 3 | 3 | 8 | – | – | – | – | – |
|  | Västerås IK | Allsvenskan | 6 | 1 | 2 | 3 | 4 | – | – | – | – | – |
| 2020–2021 | Västerås IK | Allsvenskan | 39 | 0 | 6 | 6 | 14 | – | – | – | – | – |
| 1 kausi | yhteensä | SM-liiga | 28 | 0 | 3 | 3 | 8 | – | – | – | – | – |
| 5 kautta | yhteensä | Allsvenskan | 186 | 12 | 44 | 56 | 58 | – | – | – | – | – |

Lähteet
-------

* Simon Åkerström The Internet Hockey Databasessa (englanniksi)
* Simon Åkerström Eurohockey-sivustolla (englanniksi)
* Simon Åkerström *Elite Prospects*. Everysport Media Group AB.  (englanniksi)

### Viitteet

1. 1 2 3  Simon Åkerström *Elite Prospects*. Everysport Media Group AB.  (englanniksi)
2. ↑  Elite Prospects - Brooklyn Tigers J18 *eliteprospects.com*. Everysport Media Group AB. Viitattu 31.7.2019. (englanniksi)
3. ↑  Elite Prospects - Brooklyn Tigers J18 *eliteprospects.com*. Everysport Media Group AB. Viitattu 31.7.2019. (englanniksi)
4. ↑  Poängstark back klar för Vita Hästen *vitahasten.se*.  31.3.2015. Vita Hästen Ishockey AB. Viitattu 31.7.2019. (ruotsiksi)
5. ↑  Kassman, Mikael: Första nyförvärvet är klart *bjorkloven.com*.  20.3.2017. Björklöven AB. Viitattu 31.7.2019. (ruotsiksi)
6. ↑  Elite Prospects - HockeyAllsvenskan Stats 2018-2019 *eliteprospects.com*. Everysport Media Group AB. Viitattu 31.7.2019. (englanniksi)
7. ↑  Ässät julkisti uusia sopimuksia − kaksi ruotsalaispakkia vahvistukseksi *Jatkoaika.com*.  15.4.2019. Jatkoaika r.y. Viitattu 31.7.2019.
8. ↑  Kokoonpanot *liiga.fi*.  13.9.2019. Jääkiekon SM-liiga Oy. Viitattu 15.9.2019.
9. ↑  Ottelutilastot *liiga.fi*.  13.9.2019. Jääkiekon SM-liiga Oy. Viitattu 15.9.2019.
10. ↑  Silventoinen, Juha: Ässät luopui siirtorajalla ruotsalaispakistaan – Åkerström Allsvenskaniin *Jatkoaika.com*.  15.2.2020. Jatkoaika r.y. Viitattu 16.2.2020.
11. ↑  Nilsson, Hanna: Välkommen till TAIF, Simon Åkerström! *taif.nu*.  28.7.2021. Tingsryds Hockey AB. Viitattu 28.7.2021. (ruotsiksi)
12. ↑  Roger Åkerström *Elite Prospects*. Everysport Media Group AB.  (englanniksi)